**Paskaidrojuma raksts Jelgavas novada pašvaldības 2020.gada 22.janvāra saistošajiem noteikumiem Nr.1 „Grozījumi Jelgavas novada pašvaldības 2019.gada 27.februāra saistošajos noteikumos Nr.1 „Par Jelgavas novada pašvaldības budžetu 2019.gadam””**

Pamatojoties uz Jelgavas novada pašvaldības (turpmāk – pašvaldība) 2019.gada 31.decembra budžeta izpildi, pašvaldības iestāžu īstenotajiem projektiem un noslēgtajiem līgumiem gan ieņēmumos, gan izdevumos, ir sagatavoti budžeta grozījumi:

1.Precizēti pamatbudžeta nodokļu un nenodokļu ieņēmumi, maksas pakalpojumi un citi pašu ieņēmumi, transferti un saņemtie finansējumi dažādu projektu/ aktivitāšu īstenošanai;

2.Precizēti pamatbudžeta izdevumi pēc valdības funkcionālajām kategorijām un ekonomiskās klasifikācijas kodiem;

3.Saskaņā ar grozījumiem likumā *Par pašvaldību budžetiem*, precizēti speciālā budžeta līdzekļu izdevumi pēc valdības funkcionālajām kategorijām un ekonomiskās klasifikācijas kodiem un integrēti pamatbudžetā, kā arī precizēti saņemto ziedojumu ieņēmumi.

**Pamatbudžets**

***Ieņēmumi***

Pamatbudžeta ieņēmumi kopumā palielināti par 4 066 989 *euro*, tai skaitā pašvaldības budžets par 3 680 653 *euro* un valsts budžeta mērķa dotācijas par 386 333 *euro*.

*Palielināti* Ienākuma nodokļa ieņēmumi par 1 496 368 *euro*, *palielināti* ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas par – 509 420 *euro*, *palielināti* ieņēmumi no budžeta iestāžu sniegtajiem maksas pakalpojumiem un citi pašu ieņēmumi par – 93 150 *euro* (tajā skaitā, pamatojoties uz Jelgavas novada pašvaldības zemes iznomāšanas kārtību, *palielināti* ieņēmumi par zemes nomu 60 450 *euro* apmērā, *palielināti* ieņēmumi Maksas par personu uzturēšanos sociālās aprūpes iestādēs par 32 700 *euro)*, *samazināti* budžeta iestādes ieņēmumi no ārvalstu finanšu palīdzības par – 11 845 *euro*, *palielināti* ieņēmumi no budžeta daļēji finansēto atvasināto publisko personu un budžeta nefinansēto iestāžu transferti par – 1 618 *euro*, *palielināti* ieņēmumi no valsts budžeta transfertiem par – 456 771 *euro* (tajā skaitā dotācija no pašvaldību finanšu izlīdzināšanas fonda 439 336 *euro* un Valsts budžeta mērķdotācija 10 895 *euro*) un *palielināti* pašvaldību budžetu transferti par – 1 523 704 *euro* (tajā skaitā integrētais pamatbudžetā Speciālā budžeta līdzekļu atlikums 1 310 290 *euro* apmērā, *palielināti* ieņēmumi savstarpējos norēķinos par izglītības iestāžu sniegtajiem pakalpojumiem par 201 514 *euro* un sociālo iestāžu sniegtajiem pakalpojumiem par 11 900 *euro*)*.*Pašvaldības pamatbudžeta ieņēmumu grozījumus skatīt Saistošo noteikumu 1.pielikumā.

***Izdevumi***

Pašvaldības pamatbudžeta izdevumi precizēti saskaņā ar īstenotajiem projektiem un noslēgtajiem līgumiem atbilstoši budžeta funkcionālajām un ekonomiskajām kategorijām.

Pamatbudžeta izdevumi kopumā *palielināti* par 318 836 *euro*. Valsts budžeta mērķa dotācija *palielināta* par 10 895 *euro*, tai skaitāJelgavas novada Sporta centra pedagogu darba samaksai par 2823 *euro* un skolēniem brīvpusdienu nodrošināšanai par 8072 *euro*. Pašvaldības projektu budžets *palielināts* par 307 941 *euro* saskaņā ar noslēgto Valsts kases aizņēmuma līgumu projekta *Jelgavas novada pašvaldības deinstitucionalizācijas plānā iekļauto pakalpojumu infrastruktūras attīstība (Draudzības iela 3, Kalnciems, Draudzības iela 12A-47, Kalnciems, Lietuvas 19, Eleja - jauniešu māja)* īstenošanai.

Naudas līdzekļu atlikumā uz gada beigām novirzīti 4 056 091 *euro -* tajā skaitā pašvaldības budžeta līdzekļi 2 745 801 *euro* apmērā unintegrētā speciālā budžeta līdzekļi *-* Dabas resursu nodokļa līdzekļu atlikums 934 852 *euro* apmērā un Autoceļu (ielu) fonda līdzekļu atlikums 375 438 *euro* apmērā*.*

Pašvaldības pamatbudžeta izdevumu grozījumus skatīt Saistošo noteikumu 1.pielikumā.

**Speciālais budžets**

Pašvaldības ***speciālā budžeta*** ***ieņēmumi un izdevumi*** precizēti atbilstoši budžeta funkcionālajām un ekonomiskajām kategorijām un saskaņā ar grozījumiem likumā *Par pašvaldību budžetiem* integrēti pamatbudžetā.

***Speciālā budžeta*** ieņēmumi palielināti par 215 568 *euro* – tajā skaitāDabas resursu nodokļa ieņēmumi par 203 253 *euro* un Autoceļu (ielu) fonda Valsts budžeta transferti par 12 315 *euro*.

***Speciālā budžeta*** izdevumi precizēti saskaņā ar īstenotajiem projektiem un noslēgtajiem līgumiem un līdzekļu atlikums uz gada beigām integrēts pamatbudžetā – tajā skaitāDabas resursu nodokļa līdzekļu atlikums 934 852 *euro* apmērā un Autoceļu (ielu) fonda līdzekļu atlikums 375 438 *euro* apmērā.

Pašvaldības speciālā budžeta izdevumu grozījumus Saistošo noteikumu 2.pielikumā.

Pašvaldības ***Ziedojumu un dāvinājumu ieņēmumu un izdevumu kopsavilkums 2019.gadam*** precizēts atbilstoši saņemtajiem ieņēmumiem, ziedotāju norādītajiem mērķiem un atbilstoši budžeta funkcionālajām un ekonomiskajām kategorijām.

Ziedojumu ieņēmumi palielināti par 4 120 *euro*, saņemtie ziedojumi novirzīti uz *Naudas līdzekļu un noguldījumu atlikumu perioda beigās*.

Pašvaldības Ziedojumu ieņēmumu un izdevumu grozījumus skatīt tabulā un Saistošo noteikumu 3.pielikumā.

***Pašvaldības ziedojumu ieņēmumu un izdevumu izmaiņas***

|  |  |  |  |
| --- | --- | --- | --- |
| **Klasifikācijas kods** | **Ieņēmumu veids** | **Grozījumi kopā (+/-)** | **Grozījumu iemesls** |
| **23.400** | **Ziedojumi un dāvinājumi, kas saņemti no juridiskajām personām** | 4 000  | SARC "Staļģene" 2500 EUR un SARC “Eleja” 1500 EUR saskaņā ar sadarbības līgumu  |
| **23.500** | **Ziedojumi un dāvinājumi, kas saņemti no fiziskajām personām** | 120 | Lielplatones muižas inventāra iegādei |
|  | **Pavisam kopā ieņēmumi** | **4 120**  |  |
| **F20010000 AB** | **Naudas līdzekļu un noguldījumu atlikums perioda beigās** | **4 120**  | Saņemtais finansējums novirzīts atlikumā uz gada beigām |

Jelgavas novada domes priekšsēdētājs Ziedonis Caune